b'\n_START_ARTICLE_\nGustavo Cumin\n_START_SECTION_\n\xc5\xbdivljenje in delo\n_START_PARAGRAPH_\n\xc5\xa0tudirati je za\xc4\x8del na dunajski Univerzi, kjer je kon\xc4\x8dal le en semester, a je hkrati pri\xc5\xa1el v stik s tedaj vodilno nem\xc5\xa1ko geografako literaturo. \xc5\xa0tudij je nadaljeval v Rimu, kjer je leta 1922 tudi diplomiral. Po kon\xc4\x8danem \xc5\xa1tudiju se je vrnil v Trst, tu najprej pou\xc4\x8deval na srednji \xc5\xa1oli ter bil v letih 1924\xe2\x88\x921934 asistent na In\xc5\xa1titutu za ekonomsko geografijo Univerze v Trstu. Od leta 1935 do upokojitve pa je bil profesor ekonomske geografije na Univerzi v Catanii. Prou\xc4\x8deval je o\xc5\xbeje in \xc5\xa1ir\xc5\xa1e tr\xc5\xbea\xc5\xa1ko zaledje, sne\xc5\xbeni\xc5\xa1ko planoto, Krn, mangartsko dolino in gorsko skupino Mangarta ter okolico Bav\xc5\xa1ice. Pri raziskovalnem delu je upo\xc5\xa1teval geolo\xc5\xa1ki in morfolo\xc5\xa1ki vidik ter elemente urbane, ekonomske in politi\xc4\x8dne geografije. Raziskoval je tudi problematiko istrskih solin.'